
Ministru kabineta rīkojums Nr. 1009
Rīgā 2024. gada 26. novembrī (prot. Nr. 50 37. §)
Grozījums Ministru kabineta 2024. gada 28. marta rīkojumā Nr. 234 "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" 20.00.00 programmas "Veselības aprūpes pasākumu īstenošana" uz budžeta resoru "29. Veselības ministrija""
· Izdarīt Ministru kabineta 2024. gada 28. marta rīkojumā Nr. 234 "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" 20.00.00 programmas "Veselības aprūpes pasākumu īstenošana" uz budžeta resoru "29. Veselības ministrija"" (Latvijas Vēstnesis, 2024, 65. nr.) šādu grozījumu:
· 1. Izteikt 1. punktu šādā redakcijā:
· "1. Atbilstoši likuma "Par valsts budžetu 2024. gadam un budžeta ietvaru 2024., 2025. un 2026. gadam" 72. pantam atbalstīt apropriācijas pārdali 2024. gadam 1 703 864 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" uz Veselības ministrijas (Nacionālā veselības dienesta) budžeta apakšprogrammu 33.03.00 "Kompensējamo medikamentu un materiālu apmaksāšana", tai skaitā:
· 1.1. 1 195 656 euro, lai  no 2024. gada 1. jūlija palielinātu kompensējamo zāļu kompensācijas apmēru  no 50 % uz 75 %;
· 1.2. 508 208 euro, lai daļēji segtu kompensējamo medikamentu izdevumu deficītu 2024. gadam un nodrošinātu medikamentozās ārstēšanas nepārtrauktību."

